《次和正仲咏荷花月露二景》
宋代·舒岳祥

天香夜气两交加，艇子欹眠宿妙花。
谁展银泥铺水色，更调汞粉拂霜华。
即空是色非二景，有象无声别一家。
此际含羞花正敛，明朝一片落惊嗟。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。